માલ્યાના દાવા બાદ તરત જ નાણામંત્રી અરુણ જેટલીએ ફેસબુક પર પોસ્ટ લખી હતી કે, માલ્યાનું નિવેદન નર્યું જુઠ્ઠાણું છે. મેં ૨૦૧૪થી ક્યારેય માલ્યાને મુલાકાત માટે એપોઇન્ટમેન્ટ આપી જ નથી, તેથી મળવાનો સવાલ જ પેદા થતો નથી. હા, માલ્યા રાજ્યસભાના સાંસદ હતા અને તે વિશેષાધિકારનો દુરુપયોગ કરી મારી ચેમ્બરની બહાર મને મળવા માટે પહોંચી ગયા હતા. તે સમયે હું ચેમ્બરની બહાર નીકળતો હતો. મારી સાથે ચાલતાં ચાલતાં તેમણે મને કહ્યું હતું કે, હું સેટલમેન્ટની ઓફર આપી રહ્યો છું.